**Naziv studija:** Diplomski studij južne slavistike

Naziv predmetnoga područja: *Razdoblja i vrste*

Naziv kolegija: ***Međuknjiževna tumačenja***

Nositelj/izvođač: **prof. dr. sc. Zvonko Kovač**

ECTS-bodovi: **4**

**Jezik:** hrvatski

**Trajanje i održavanje:**zimskisemestar

**Status (obavezni/izborni):** unutarnja izbornost za studente diplomskoga studija južne slavistike, a vanjski izborni za studente drugih studijskih grupa

**Oblici nastave:** predavanja, seminari

**Uvjeti za upis kolegija:** upisan diplomski dio studija

**Okvirni sadržaj kolegija:** Zavisno od broja upisanih studenata, održavat će se konzultativna ili redovna nastava iz ovoga kolegija, s temama već objavljenih ili novih međuknjiževnih tumačenja, kao što su: nacionalna ili interkulturna književnost; slovenska i hrvatska književnost kao susjedne književnosti (i njihovo proučavanje); protestantska i interkulturna hermeneutika, pripovjedno pjesništvo Stanka Vraza; *svoje – strano* u dvopripadna autora (romani Zofke Kveder); Kovačičeva "obratna hermeneutika" slika stranaca/Drugog u novopovijesnom romanu; stilska funkcija dijalekta/drugoga jezika; aporije povijesti književnosti (Ivo Andrić, Vladan Desnica), Andrić kao interkulturni pisac; Meša Selimović u međukulturnom prostoru; ekološka kritika – vode rijeka; međukulturni aspekti ljubavne novelistike u autora «dvojne pripadnosti», i dr.

**Cilj kolegija (očekivane kompetencije):** Cilj je kolegija upoznavanje studenata s teorijom i praksom interkulturne interpretacije, kao i osnovna sistematizacija međukulturne (južnoslavenske) književnosti - ukratko: zadobivanje međukulturne kompetencije. Kolegij je namijenjen prije svega studentima diplomskoga studija južne slavistike (za studente slovenske i bosanske književnosti), a u funkciji je pripreme za završni diplomski ispit, odnosno diplomski (magistarski) rad. Kao izborni kolegij za studente komparativne književnosti ili kroatistike i studija drugih slavenskih književnosti može pomoći razvijanju smisla za međuknjiževna tumačenja, odnosno prepoznavanju međugranične situacije (poetika, opusa, časopisa i sl.) u povijestima nacionalnih književnosti koje studiraju.

**Način provjere znanja:** Uz redovitu nazočnost na predavanjima i aktivno sudjelovanje u seminarima, posebno u prezentaciji svoga tjednog rada na izabranim temama, studenti se obavezuju na izradu seminarskog rada, koji je u vezi s okvirnom temom kolegija, pa i njihova diplomskoga (magistarskog) rada. Pozitivna ocjena seminarskog rada se računa kao ocjena na ispitu, a za ostale, kao i za one koji žele povisiti ocjenu, organizira se usmeni ispit, prema predavanjima, odnosno prema samostalno izabranoj literaturi (obavezna i dopunska literatura navedena je kao orijentacija).